ČUDESAN SVIJET
Istraživači, dobro došli u Avaloniju.
Skromnu civilizaciju
zarobljenu iza neprohodnog prstena beskrajnih planina
čiji se građani trude da daju sve od sebe usprkos ograničenim sredstvima.
Vjerujući da ključ njihove budućnosti leži iza ovih planina,
mnogi su ih pokušali prijeći.
Nitko nije uspio.
Ali pojavila se nada...
kad su Cladeovi, najveći istraživači Avalonije,
odlučili učiniti nemoguće.
Upoznajte Jaegera Cladea!
Jaeger Clade Jaeger Clade
Nikad nije znao Za strah
Kao kamen tvrd
Divljinom gazi svud
Opasnost mu nije tema
Muškarac je kakvog nema Jaeger Clade
Jedan i jedini!
A tko je to uz njega?
Pa to je njegov dječačić,
Tragač.
Tragač Clade Tragač Clade
S tatom ide u svaki pohod
Volje snažne
Sitne građe
Svome ocu on je sličan
Svemu biljnom vrlo vičan
Tragač Clade
Ovoj je dvojici suđeno...
da napokon pronađu put preko ovih neprohodnih vrhova.
Pod svaku cijenu.
Na putu im oštri vrhovi
Zapjenjeni slapovi
Oni su Cladeovi
Odvažni su pustolovi
Oni su Cladeovi
U redu, Tragaču, put do druge strane planina
vodi kroz ovu špilju. Kako se držiš?
Sjajno. Prsti su mi promrzli, pa me barem više ne bole.
Da, kao što uvijek govorim: "Istraživanje je snježna šala."
Čovječe.
Sklonište!
Baš ono što nam treba.
Oprostite! Žao mi je.
Što si ti?
Bježi!
Tragaču!
Tata.
Imam te.
Još jedno izvlačenje za dlaku, Tragaču?
Vidite li to?
Naša će se priča prepričavati pokoljenjima!
Jer iza onog obzora leži
budućnost Avalonije i naša slava.
Hej, tata.
A ove biljke?
Kroz njih doslovno teče struja.
Tragaču, volim tvoj znatiželjni duh, ali naša ekipa nije došla sve dovde
da nam pozornost odvuku neke svjetlucave biljke.
Da, tata, ali "naša ekipa" došla je po otkriće
koje bi moglo promijeniti Avaloniju. Zar ne?
Ono što "naša ekipa" traži
s druge je strane tih planina, jer ondje je budućnost Avalonije.
Ali ako bi "naša ekipa" samo pogledala te biljke,
vidjela bi da je budućnost Avalonije možda upravo ovdje.
Ova se ekipa sprema za jednu stvar još otkad si ti bio beba.
Za kartografiju. -Ne.
Za to da sa mnom odu iza tog obzora.
Ali jesi li ikad pitao "ekipu" je li to uistinu ono što žele?
Zapravo ne razgovaraju o ekipi, zar ne?
Tragaču, mi smo istraživači, a ne vrtlari.
Osvajanje tih planina naše je nasljeđe.
Ne, tata. To je tvoje nasljeđe.
Dosta. Ti si moj sin.
Ali ja nisam ti.
Nisam ti.
Ne želim vas prekidati, ali mislim da je Beba Clade u pravu.
Callisto?
Jaegeru, mi zapravo ne znamo što je iza planina.
Ali ove biljke su stvarne.
Dugujemo Avaloniji vidjeti što mogu.
Izvoli.
Trebat će ti ovo da nađeš put kući.
Što?
Jaegeru.
Vrati se.
Tata, čekaj.
Jaegeru. -Tata.
Ne možeš ondje preživjeti sam.
Tata, stani!
25 godina poslije
FARME CLADE
Dobro jutro, g. Clade.
Rory, g. Clade je bilo ime mog oca. Zovi me Tragač.
Ne mogu to učiniti, g. Clade.
To bi bilo nepoštovanje prema otkrivaču Panda.
Da nije bilo vašeg otkrića,
ne bi bilo struje, svjetla, auta ni radija, ni...
U redu. Hvala, Rory.
Uživam u našim malim razgovorima. Bok, g. Clade.
Dobro jutro, Avalonijo!
Izgleda da nas nakon kišnog tjedna
napokon čeka predivan i sunčan dan.
Sjajne vijesti za uzgajivače Panda.
Morate pobrati te usjeve.
Ne smijemo ostati bez Panda.
Bez Panda nema struje.
Povratak na konja i kočiju? Ne, hvala.
Sviđa mi se moj leteći brod.
Meridian! Ethane! Doručak!
U ostalim vijestima, predsjednica Callisto Mal
priprema se za zasluženi odmor.
'Jutro, dušo. -Prvo kava.
Dobro jutro poslije. -Može.
Fuj.
Je li to prvo što moram vidjeti jutros?
Ethane, zar ti ovo smeta?
Nemoguće. Mislim, koji 16-godišnji dječak
ne voli vidjeti roditelje kako se cmaču?
Dobro, dobro!
Nadam se da znate da nanosite emotivne traume Legendi.
Da. Izgleda zbilja uzrujano.
Izgleda da je netko zaboravio oplijeviti sjeverno polje.
Oče, zar korov nije
samo biljka koja raste ondje gdje tebi nije zgodno?
Cijenim tvoju pamet.
Ali znaš li što bih cijenio još više?
Kad bih oplijevio sjeverno polje?
Vidiš? Baš je pametan.
Hajde!
FARME CLADE
Tragaču!
Hej, dušo. Što je bilo? -Motor mi se ugušio.
Možeš li mi pomoći?
Previše vrckanja, je li?
Zar to postoji?
Pando baterija je prazna.
To nema smisla.
Ubrao sam čahure prije sat vremena.
Sigurno su štetočine opet upale u korijenski sustav.
Pa, pružit ću našem polju malo pažnje
čim osposobim zaprašivač.
Ethane!
Stigla je ekipa.
Ethanova ekipa. Ne tvoja ekipa.
Da, ali njegovi prijatelji me vole.
Ne, razgovarali smo o tome.
Ethan je tinejdžer. Granice.
Da, da. Granice. Shvaćam.
Ethane. -Što ima, Ethane?
Ethane.
Kardez, što?
Baš smo se vratili iz prodavaonice igara.
Izašlo je posebno izdanje Primal Outposta.
Rasprodano je za 15 minuta.
Što? Već je rasprodano?
Znao sam da sam trebao čekati u redu.
Ne brini se. Nismo zaboravili na tebe.
Hej, Diazo. Nisam te ni vidio.
Nije da si neprimjetan.
Samo, bilo je...
Što ima? Hej.
Znao sam da jutros moraš raditi pa sam ti kupio paket.
Jesi? Baš lijepo od tebe.
U redu, uračunali smo tri do pet minuta slatkog flertanja.
Možemo li sad otvoriti pakete?
Ej, čujem da su nova stvorenja mrak.
Liječnik.
Kuhar. To.
Skuhat ću nešto.
Zemljoradnik.
Daj, mijenjat ćemo se.
Ovo mi je više za Ethana.
ISTRAŽIVAČ
Nije li tvoj djed poznati istraživač?
Možda ti je to u krvi.
Pomalo sliči na tebe.
Osim toga.
Ne! Hej, Diazo.
Vrati mi to.
Hej, bando. Što ima?
Tata, što to radiš?
Je li to on? -Tata. Ne.
Bokić. Ja sam Ethanov tata, Tragač. -Ne.
Ti si sigurno Diazo.
Stalno priča o tebi.
Ne baš stalno.
Možda ponekad ili u nekim prilikama.
Dakle, Diazo.
Pričaj mi o sebi.
To baš i nije nužno.
Voliš li zemljoradnju?
Jer Ethan je sjajan zemljoradnik.
Trebao bi ga vidjeti.
Snažan je, pametan i super kul.
Ili kako vi klinci kažete, mrak.
Čovječe. -U redu.
Zar nemamo dostave? -O, da.
Oprostite, ljudi. Moramo ići.
Ispričavam se što je moj tata toliko tata. Bok.
Bok, Ethane. -Zbogom, Ethane.
Bok, Ethanov tata.
Diazo se čini kul. Vidim zašto ti se sviđa.
Molim te, dosta. -Sjećam se svoje prve simpatije.
Zašto još uvijek govoriš? -Imala je aparatić, i ja sam.
Prestani. Molim te. -A onda smo jednom zapeli,
i to nije bilo tako strašno.
Što se događa s mojim životom?
Hej!
NAJBOLJI PANDO U AVALONIJI
Hvala, Tragaču.
Hvala, Ethane.
Hvala.
Izvoli. -Hvala, Tragaču.
Legendo, idi po to. -Čovječe.
Ma vidi ti to.
Tri generacije Cladeova.
Pitam se na koga je Ethan.
Mislim da je očito.
Kad odraste, bit će isti ja.
I napustiti te, baš kao ja.
Jesi li dobro, Tragaču?
Da, jesam.
Vidimo se sljedeći tjedan, Ro.
Hajde, Ethane. Idemo.
Znaš, kladim se da bi tvoj tata bio zbilja ponosan
na sve što si postigao.
Očito ne znaš ništa o svom djedu.
Mislim, znao bih da si mi ikad pričao o njemu.
Tata, on je moj djed.
Želim doznati više o njemu.
Od tebe.
Svi misle da je Jaeger Clade nevjerojatni heroj.
Ali to je samo zato što ga nisu imali za oca.
Za mene, on je bio samo jako loš otac.
I nije mu bilo stalo do mene,
nego samo do savladavanja tih planina.
A meni je stalo do tebe,
naše obitelji i naše farme.
Zbog toga si prilično dobar otac.
Čekaj. Što je to bilo?
Ništa. Otvorio sam usta, ali nijedna riječ nije izašla.
Legendo, jesi li... -Ne, ne. Ne.
Čuo sam te. Rekao si da sam zbilja dobar otac.
Prilično dobar.
Moj sin misli da sam sjajan otac!
Stojim ovdje.
Što?
Kakav je to leteći brod?
Ne znam. Nikad nisam vidjela ništa slično.
Hej. Što to radiš?
Ne, uništavaš nam usjeve!
Bebo Clade.
Koliko je prošlo?
Callisto? -Poznaješ je?
Da. Radila je s mojim tatom.
Što vođa Avalonije radi u našem dvorištu?
Ne znam. -Dolazi ovamo.
Drago mi je što te vidim, čovječe.
I meni.
Ti si sigurno Meridian. -Da.
Drago mi je. -I meni.
I Ethan.
Budućnost Farmi Clade.
Tata je sigurno ponosan na tebe.
Je li u redu ako parkiramo Venture ovdje?
Mogu reći svom pilotu da ga pomakne.
Nije važno.
Mislim, važno je, ali nije.
Ne, u redu je.
Može li Venture preletjeti planine?
Žao mi je. Ništa ne može letjeti tako visoko.
Barem zasad.
Ali nisam zato došla.
Nego zašto?
Nešto ti moram pokazati.
Gdje si našla ovo? -Počelo je na sjeveroistoku
i širi se poput šumskog požara.
Prema našim procjenama, svi će usjevi biti zaraženi
u roku od mjesec dana.
Uključujući i tvoju farmu.
Tragaču, okupljam ekspediciju koja će spasiti Pando
i želim da pođeš sa mnom.
Callisto, ne idem na ekspedicije.
Ja nisam svoj otac.
Nisi. On se nije vratio, a ti jesi.
I sa sobom donio čudo.
A sada nešto nije u redu s njim.
Gledaj ih kako sjaje.
Poput otkucaja srca, zar ne?
Tragaču,
bila sam ondje kad si našao Pando.
I vidi što nam je on dao.
Leteće brodove, svjetla u našim domovima.
Ali što je najvažnije,
pokazao nam je da naša budućnost ne leži negdje vani,
nego ovdje.
Pando umire, Tragaču.
Ti i ja
imamo obavezu spasiti ga.
U redu. -Da.
Kad krećemo?
Čekaj malo. Ne ideš sa mnom.
Ali sve radimo zajedno.
Ovo nećemo.
Zašto me onda cijeli život učiš kako uzgajati Pando?
Tako da možeš preuzeti farmu.
Ali ovo je mnogo važnije.
Ne. -Ali, tata.
Neću riskirati tvoj život.
Ni sad ni nikad.
Ethane.
Nažalost, Tragaču,
svaka sekunda odgađanja dovodi Avaloniju u veliku opasnost.
Daj da uzmem stvari.
U redu, ljudi.
Predsjednica Mal dat će nam parametre misije.
G. Clade, zovem se Caspian. Veliki sam obožavatelj...
O, hvala ti.
...vašeg oca.
Mislite da biste mogli krivotvoriti njegov autogram?
Što? -Slušajte.
Hvala, kapetanice Pulk.
Iako izgleda da je Pando tisuće biljaka ovdje na površini,
on je pod zemljom jedan organizam
s povezanim sustavom korijenja.
Vjerujemo da ova bolest Panda
napada duboko u njegovom srcu.
Prije tri tjedna, kapetanica Pulk pratila je korijenje do gorja Atlas,
gdje je iznenada krenulo prema dolje.
Počeli su kopati,
ali zemlja je popustila i otkrila još veći misterij.
Naša je misija slijediti ovo korijenje
do srca Panda i zaustaviti to što ga napada.
Koliko duboko ide?
Nismo sigurni.
Ali budućnost Avalonije ovisi o tome da to saznamo.
Clade, dođi, slušaj.
Nemamo pojma što je dolje.
Ako želiš odustati, mogu te odbaciti.
Čekaj, ozbiljno?
Ne, samo te zezam.
Da si vidiš lice.
Trebaš nam da shvatiš što se događa, jer inače smo gotovi.
Gotovi!
Poručniče Duffle,
možete li zaraditi svoju plaću i odvesti nas onamo?
Da, kapetanice Pulk.
Prekrasno je.
Da bar svi u Avaloniji mogu ovo vidjeti.
Tragaču!
Što je to?
Što god da je, zna tvoje ime.
Tragaču!
Što? Meridian? Što ti radiš ovdje dolje?
Pokušavam te dozvati već četiri sata.
Naš je sin na vašem brodu.
Što je rekla? Dušo, što to govoriš?
Što govori?
Rekla je da je vaš sin na našem brodu.
Hej, mama. -Ethane?
Bok, tata.
Poveo si psa?
Što radiš ovdje?
Gle, tata. Samo želim pomoći.
Ethane, razgovarali smo o ovome. Ne mogu.
Moraš se brinuti za farmu dok me nema.
Molim te, idi kući s mamom.
Ali, tata, čekaj.
Što se događa?
Tata, što su te stvari?
Uđite unutra. Ja ću to srediti.
Hej, oštrokljuni. Dođi po mene.
O, ne.
Duffle, vodi nas odavde.
Držite se!
Legendo! -Imam ga.
Pripremite se.
Tata!
Što?
Tata! -Ethane!
Prebrzo se spuštamo. -Znam.
Hajde, Venture. Izdrži.
Ne danas.
Jeste li znali da je ovdje dolje sve ovo?
Pojma nisam imala.
Definitivno smo izvan mapiranog područja.
U redu, dobro su.
I mi smo dobro.
O, da. Gle, znam, i ja sam sretan.
Lakše s jezikom. Pomalo.
Ovo mjesto je nevjerojatno.
Ne. Hej, Legendo. Ostavi to, ostavi.
Hej, nemamo pojma što je to.
Izvadi to iz usta.
U redu, dečko.
Vratimo se do obitelji.
Što?
Koji...
Hej, Legendo, vrati se.
Bok, zdravo.
Ja sam ljudsko biće iz gornjeg svijeta.
Vjerojatno ne razumiješ ni riječ.
Naravno da te razumijem.
Što misliš da sam ja, jedno od onih bezumnih čudovišta?
Tako je, kompa.
S vama je jedan i jedini Jaeger...
Tata?
U redu, ljudi.
Očito smo u neistraženom području.
Znam da se bojite. I ja se bojim.
Ali misija ostaje ista.
Došli smo spasiti Pando, u redu?
Ali kako bismo to mogli, moramo popraviti brod.
A što je s mojim tatom?
Ne bismo li prvo trebali spasiti njega?
On je zemljoradnik. Ne možete ga ostaviti ondje.
Nikoga nećemo ostaviti.
Znam da si zabrinut za svog tatu,
ali svojim sam ga očima vidjela na terenu.
On zna preživjeti.
A ako i mi želimo to, najbolje da ga pokupimo iz zraka.
Što znači da je prioritet popravljanje broda.
Ali to će predugo trajati.
U pravu je, Ethane. -Što?
Ne, znam.
Ali dušo, ne znamo što je ondje.
Venture nam je najsigurnija opcija.
Ali, mama. -Dušo...
Idi i pričekaj u kokpitu
dok im ja pomažem s popravcima.
Obećavam ti, Ethane, spasit ćemo tvog oca.
Hvala na podršci.
Držat ću vas za riječ.
Imate svoje zadatke, idemo.
Caspiane, možeš li pripaziti na Ethana?
Dođi, Ethane. Sjajno ćemo se zabaviti.
Voliš igre na ploči, zar ne?
Imamo najbolje igre.
Rung and Rafters, Candy Jams, Battletrip.
Ne, nikako. Ne. Ti nisi moj sin.
Što? O čemu govoriš?
Vjerojatno si neka čudna stijena, a oči me žele uvjeriti da si osoba.
Ja nisam čudna stijena.
To je upravo ono što bi čudna stijena rekla.
Dobro.
Bi li čudna stijena znala
da si mi za rođendan poklonio mačetu?
Klasični Jaeger Clade.
Imao sam dvije godine.
Stvaran sam, tata.
To sam zbilja ja.
Tvoj sin, Tragač.
Tragač?
Ovo je nevjerojatno.
I ja sam mislio isto.
Da.
Znači da je leteći stroj koji se srušio također stvaran?
Da.
Krenimo. Nemamo vremena za gubljenje.
Čekaj.
Hej, čekaj!
Hoćeš li skinuti to s glave?
Tako.
Nije lijepo, ali omogućit će da poletimo.
Moram reći, Meridian,
hrabra si pilotkinja za jednu zaprašivačicu.
Tri stvari koje najviše volim su
moja obitelj, moja farma i letenje.
Ako bi to posljednje moglo zaštititi drugo dvoje,
letjela bih kroz vatru.
Gospođo Clade? -Da, što ima?
Sjećate se kako ste me zadužili da pazim na vašeg sina?
Zadaje li ti nevolje?
Samo ga pošalji k meni. Dat ću mu posla.
Volio bih to učiniti.
Samo, ne znam gdje je.
Što?
Tata!
Ovo je mnogo brže od našeg traktora.
Moram si nabaviti ovakav.
Golema, neotkrivena divljina puna fantastičnih stvorenja.
Ovo je baš kao Primal Outpost.
Nije ni slično Primal Outpostu.
ISTRAŽIVAČ
Možeš ti to, Ethane.
Samo budi hrabar.
To ti je u krvi.
U redu.
Živ sam.
Uspio sam.
Bok, Diazo. Kako mi je prošao vikend?
Što sam radio?
Ništa, samo sam trčao kroz košmarni tunel da spasim tatu.
Ništa posebno. Da.
Ima li koga?
Što?
To je tako čudno, ali i nekako kul.
Hej.
Hej, kompa.
Hej, u redu je. U redu je.
Prijatelj sam, vidiš?
Ja sam prijatelj.
Vidiš? Svi smo prijatelji.
U redu.
Da, pretpostavljam da sam to zaslužio.
Razlijepio sam te po zidu.
Hej, to je tatino.
Otkud ti to?
Što? Možeš li me odvesti k njemu?
Tako sam sretan što sam naletio na tebe.
Usput, ti nisi opasan, zar ne?
Mislim, ne izgledaš opasno, samo, znaš...
Najbrži put do vašeg letećeg stroja je kroz tu dolinu naprijed.
U redu, imam toliko pitanja.
Kao, na primjer,
kakvo je ovo mjesto?
Podzemni labirint
gdje je sve živo.
I većina te stvari želi pojesti.
Kao ova stvar?
Ne, to je bezopasno.
A ove stvari?
Smiješni malo gupavci, zar ne?
Kad god utabam stazu,
oni je raz-utabaju.
Da.
A kako si uopće završio ovdje dolje?
Pomoću domišljatosti i čiste upornosti.
Nakon mjeseci borbe s elementima,
shvatio sam da nema šanse da bi itko mogao preživjeti
hodanje preko tih hladnih, smrtonosnih vrhova.
Zato sam potražio novu stazu.
Zemlja se otvorila.
I pronašao sam ovo mjesto.
Dakle, zaglavio si ovdje dolje.
Ne bih to tako rekao. Dakle...
Pronašao sam ovo mjesto.
I palo mi je na pamet
da umjesto prelaženja ovih planina
prođem ispod njih.
Makar se morao boriti sa svim čudovištima ovdje dolje.
Ništa nije moglo spriječiti Jaegera Cladea
da ispuni svoju sudbinu.
Barem dok nisam naišao na
Kipuće more.
Mjesto gdje su litice žive
a voda će ti otopiti meso s kostiju.
Ali sad, s vašim letećim strojem,
možemo ga preletjeti
i stići na drugu stranu planina.
Čekaj. Doslovno si otkrio svijet ispod našeg svijeta,
i to nije dovoljno?
Ovo otkriće može biti dobro za neke istraživače druge klase,
ali ne i za nas Cladeove.
Čekaj malo. Ovaj Clade nije istraživač.
Ovaj Clade je zemljoradnik.
Zemljoradnik?
Tvoja mama ima mnogo za objasniti.
Ona je otišla, tata.
Penelope je mrtva?
Mrtva? Ne, ona nije mrtva.
Ima 60 godina i vježba pet dana tjedno.
Rekao sam da je otišla.
Živi sa Sheldonom.
Dvadeset pet godina, tata.
Mislili smo da si mrtav 25 godina.
Što si mislio da će se dogoditi?
Ne! Što? -Ubit ću Sheldona!
Što? -Oduvijek sam ga mrzio.
Nikad ga nisi upoznao. -Mrzim njegovo ime.
A vjerojatno ću mrziti i njegovo lice.
Da, dobro je to primio.
Trebali bismo ići.
Ovo mjesto je tako ludo.
Tko je znao da je sve ovo ovdje?
Mislim, ti si znao da je ovo ovdje,
jer ti si odavde,
ali gore nije ovako.
Ove su boje tako bizarne.
A ova stabla...
Čak su i stabla kul.
Zašto to čini, Splate?
Usput,
mogu li te zvati Splat?
Upravo sam to smislio.
Nekako mi izgledaš kao Splat pa sam mislio...
Čekaj, jesi li uvrijeđen? Ne mogu reći.
Znaš što? Samo ću te pratiti.
Tragaču, ti to zoveš penjanjem?
Ja sam 40-godišnji zemljoradnik.
Penjanje mi nije dio svakodnevice.
Dakle, samo si zaboravio
sve što sam te naučio?
Ne, samo besmislene istraživačke stvari.
Dakle, da, sve.
Pa, rugaj se koliko hoćeš.
Ali, kad savladam ove planine,
vratit ću se u Avaloniju kao heroj.
Kladim se da će mi čak podići kip na gradskom trgu.
Već imaš kip.
Imam? -Da, odmah pokraj moga.
Ti imaš kip?
Zar ovih dana dižu kip svakome?
Ne, tata. Ja sam otkrio Pando.
Znaš, ono što sam zapravo došao spasiti ovdje.
Otkriće koje je promijenilo svijet
i pretvorilo Avaloniju u utopiju kakva danas jest.
I nije važno, ali moj kip je viši.
Izvoli, maleni.
Toliko o skromnom zemljoradniku?
Možda si sličniji meni nego što želiš priznati.
Uopće ti nisam sličan.
Samo uvjeravaj sebe u to.
Kakogod.
Stvorio sam pravu ostavštinu kada...
Hej, ti. Je li ova stvar opasna?
Možda.
Ne, ne, ne.
Čekaj malo.
KOMAD RUDE
Još je netko ovdje.
To je Ethanovo.
Što?
Rekao sam da je to Ethanovo.
Tko je Ethan? -Moj sin.
Tvoj sin?
Jaeger Clade je djed?
Valjda, tehnički, da.
Pa, on nije sam.
On je s čim? -S izviđačem za Reapere.
Imaju samo jedan posao,
da te namame u smrt.
Što? Može li ova stvar brže?
Što je ovo?
Hej, još tražimo mog tatu, zar ne?
Da, da. Znam.
Ali ovaj Pando je pao s Venturea,
a mi ne rasipamo čahure, pa...
Samo ću ih pokupiti, može?
Čekaj. Bit ću brz. Samo ću pokupiti i ostale.
Splate?
Splate!
Evo, u redu je.
Mogu ti pomoći s tim.
Daj da vidim.
Možeš mi vjerovati.
Evo.
U redu je.
Evo ga.
Kao nova.
Jesu li ti ovo prijatelji?
Bok, ja sam Ethan.
Mislio sam da me Splat vodi do tate.
Možda sam pogriješio.
Nigdje ne vidim tatu.
Idem ja onda dalje.
Ethane! -Tata.
Budite iza mene.
Tko je on? -Ethane, upoznaj svog djeda.
To je Jaeger Clade?
Jedan jedini.
Slijedite me.
Što sad? -Skoči!
Što su ove stvari?
Naša karta za izlaz odavde.
Neće nas pojesti?
Ne, ali oni hoće.
Što? -Samo trči.
Tata!
Hajde, Tragaču. Prestani me sramotiti.
Kreni!
Sjajan je.
Nije sjajan.
Upravo mi je spasio život.
Znaš, i ja sam bio dio tog spašavanja.
Upravo ti je spasio život.
Nisi još ništa vidio, mali.
Ne, Ethane.
Splate.
Hvala, prijatelju.
Jesi li dobro?
Razgovaram sa svojim sinom.
Dobro sam, tata.
Moraš li se hvalisati dok spašavamo živu glavu?
Smiri se. Klinac je dobro.
Kako si ti moj tata?
Želiš li voditi taj razgovor?
Pa, kad se dvoje ljudi vole...
Nemoj! Prestani pričati, prestani.
Vrijeme je za roštilj.
To nije dobro.
Pazite.
Penjite se.
Meridian. -Mama.
Ne, ne. Nemoj ti meni "mama".
Kad dođemo kući, bit ćeš u kazni do kraja života.
Sviđa mi se. -Tko je on?
Moj otac. -Što?
Požuri. Idi, idi.
Zid čudovišta.
Ne brini se. Mogu ja ovo.
U redu. Dakle, pametniji su nego što izgledaju.
To sam ti mogao i ja reći.
Čekaj. Jaeger Clade?
Jedan i... -Znamo.
Ljudi. Zapeli smo.
Odlična ideja, Splate.
Splat? Zove se Splat?
Callisto, gurni nas. -Idem.
Držite se.
Drago mi je da si na sigurnom, mali Ethane.
Tako si me zabrinuo. -U redu. Žao mi je.
Što je to? Sladak je.
Želim to prodavati.
Ovo će biti dovoljno.
Druga strano planina, dolazim.
U redu, nismo zbog toga ovdje.
Da. Tvoja glupa biljčica.
Nije glupa.
Dobro. Tvoja dosadna biljčica.
Znaš što je meni dosadno?
Tvoji odgovori? -Ne.
Ti. -O, pametno.
U redu. Riječ odrasle osobe.
Tragač je u pravu.
Misija je doći do srca Panda.
Jer kao što svi vidimo,
nemamo vremena.
Ali kad to obavimo,
ništa nas ne sprečava
da nastavimo do druge strane planina.
Je li to pošteno?
U redu. Onda je dogovoreno.
Hajde, Ethane. Uzmimo uzorak Pandovog korijena.
Meridian, imaš čast.
U redu, Venture. Izgleda da je ovo službeno.
Samo me nemoj osramotiti pred obitelji.
Hej, vidi. Klasični Jaeger.
Jedan jedini.
Drago mi je, g. Clade. -Drago mi je što smo se upoznali.
Sjajno.
Hej, gubi se odavde. Hajde, bježi.
Iš.
U redu.
Činilo mi se prilično bezopasno.
Bolje spriječiti nego liječiti.
Dakle, ti si moj unuk?
Da, tako se priča.
Pa, pričaj mi o sebi, Ethane.
Čime se baviš?
Borbom, lovom?
Čeka li te kod kuće netko poseban?
Tako znači.
Tko je to?
Nitko.
Diazo. Zove se Diazo.
Diazo, je li?
Jako mi se sviđa.
Samo ne znam kako da mu to kažem,
jer uvijek se zbunim.
Uvijek se tako zbunim.
Hej, djedica će ti dati dobar savjet.
Ako zbilja želiš zadiviti tog dečka,
učini ovako.
Dovedi ga u opasnu situaciju,
poput ove u kojoj će biti na rubu smrti.
A onda ga spasi.
Poseban je bonus ako bude bandita, aligatora i/ili eksplozija.
Da. To zvuči kao toksičan način za početak veze.
Da i ne spominjem da je ludo opasan.
Opasan?
Ti si Clade.
Mi volimo opasnost.
Hajde, pokušaj.
Zbilja? U redu.
Da. Pravi mali Clade.
Pando, mo'š misliti.
Hej, tata.
Zbilja cijenim to što se zbližavaš s Ethanom.
Ali možda bacač plamena nije baš za njega.
Cijenim tvoje mišljenje.
Ali možda Ethan ne zna što je za njega
dok ne proba.
Dakle, samo naprijed, mali.
Pa, cijenim tvoj entuzijazam,
ali Ethan već zna što je za njega.
To je Berač Panda,
i jako je dobar s njim.
Cijenim tvoje cijenjenje, ali mogli bismo
dopustiti dečku da sam odluči.
I ja cijenim tvoje cijenjenje,
ali mogao bi me malo više cijeniti
i poštivati moje želje, molim te.
A možda bi se ti trebao maknuti od mene.
Ili bismo mogli malo smanjiti napetost.
U redu.
Na što misliš?
Malo Primal Outposta.
Ethane, sudbina Panda u našim je rukama.
Mislim da si ne možemo priuštiti luksuz igranja igara.
Imamo malo vremena prije nego što stignemo do Kipućeg mora.
Ti idi i čuvaj svoju biljku.
Moj unuk i ja ćemo se kartati.
Podijeli i meni.
Želi li netko mijenjati nešto za oružje?
Imam samo zemlju i vrtlarsko oruđe.
Imam zidarski kamen.
Bacanje kamenja može biti učinkovito.
Da, ali zidarski kamen ne služi za to.
U pravu je. Trebaju mi samostreli.
Imaš li samostrela?
Hej, Splat mi je upravo ukrao karte.
Jesi li dobio nešto dobro?
U redu, vrijeme je isteklo.
Razdoblje trgovanja je gotovo.
Samostrel. Znao sam da ga kriješ od mene.
U redu, vrijeme za kartice događaja.
Jesi li spreman za obračun s...
demonskim paukom?
Ubij ga.
Nije cilj ubiti ga.
Znam da demonski pauk zvuči zastrašujuće.
Da. Ta će nam stvar sigurno proždrijeti usjeve.
To te brine?
Cilj je Primal Outposta
harmonično živjeti sa svojom okolinom.
Ja na njega bacam kamenje.
A ja ga gađam svojim novim samostrelom.
U redu, dobro. Mrtav je. Ubili ste ga.
Tako se to radi.
Iznad.
Iznad... Ne oko...
Da. -Otvori.
Ali čekaj.
Demonski pauk je bio jedino što je sprečavalo ubojite skakavce
od uništavanja svih vaših resursa.
Čestitam, mrtvi ste.
Slažem se sa sluzavcem. Što?
Čekaj. Demonski pauk nije bio negativac?
Po 27. put, nema negativaca.
Cilj nije ubiti ili uništiti čudovišta.
Moraš izgraditi funkcionalnu civilizaciju
koristeći se okolinom.
Da. Ne razumijem ovu igru.
Ni ja.
Nije tako komplicirano.
Možda ću samo uzgajati Pando. -Pando nije dio igre.
Možemo li savladati čudovišta i koristiti ih kao oružje?
Čudovišta nisu oružje.
Što? Ne.
Pogledaj moje novo oružje.
Ako on ima čudovište, ja imam Pando.
Nema čudovišta, nema Panda.
I nema negativaca? Kakva je to igra bez negativaca?
To je loša priča.
U redu. Znaš što?
Želiš negativce?
Dobro. Vas dvojica ste negativci.
Zato što me obojica nervirate.
Tinejdžeri, što možeš?
Pobijedio sam.
GEJZIR USUDA
Kipuće more.
To je jedina prepreka koja stoji između Jaegera Cladea
i njegove sudbine.
Možeš li biti dramatičan negdje drugdje?
Što vidiš?
Izgleda da se korijenje nastavlja preko stropa na drugu stranu.
Ako želimo doći do srca Panda,
moramo proći kroz ovo.
Čekaj malo.
Svi imate oči, zar ne?
Svi vidimo istu stvar, zar ne?
To je kiselina.
Nitko ne može letjeti kroz to.
Što se ovdje događa?
Ovo će biti sjajno.
Učinit ćemo ovo?
Da, učinit ćemo ovo. U redu.
To je bilo baš kao u Primal Outpostu.
Drago mi je da nismo mrtvi.
Bježite s mog broda.
Ne.
Nemaš slučajno još jedan ovakav?
U redu je. Imam bolje oružje.
Ciljaj u trup.
Čovječe. -Tko te naučio bacati?
Sheldon.
Pokrivaj nas. -Može.
U redu.
Nađi ravnotežu,
udahni, fokusiraj se
i slijedi pokret.
Vidiš, najvažnije je slijediti pokret.
U redu, ti si na redu.
Dobro. Ravnoteža,
disanje, fokusiranje
i slijedim pokret.
Tako treba.
U redu, sredi one zdesna.
Tako treba. Gađaj ih.
Da! -Nabaci mi.
Idemo, djede.
To!
Nemate šanse protive Cladeova.
Nije loše za zemljoradnika, zar ne?
Da, uopće nije loše.
U redu, moram pitati...
Zašto poljoprivreda?
Pa, volim biti na otvorenom.
I biti svoj šef.
Dobro. Shvaćam to.
I sviđa mi se što mogu dati srce i dušu onome što uzgajam.
Pobrinuti se da bude baš ono što trebam,
nešto snažno i dugotrajno.
I nasljeđe na koje se moj sin može ponositi.
I to shvaćam.
Želiš znati zašto se nisam više potrudio doći kući?
Pa, pitao sam se.
Jer sam zapeo.
Da. Znam.
Zapeo na drugi način.
Vidiš, čitav sam život bio istraživač.
Jedino što sam ikad znao bilo je loviti taj horizont.
Iako sam zbog toga izgubio sve.
Tebe,
tvoju mamu
i 25 godina života.
Ako odustanem od toga,
što bih onda bio?
Tko bih bio?
Pa,
sad sam prestar da bih se mijenjao.
Tako je.
Popijmo još jedno piće dok još možemo.
Bok, maleni.
Hej, ne diraj to.
Hej, hej. Prestani.
Prestani dirati te stvari. Hej. Nemoj.
Hej, prestani pritiskati gumbe. Zločesti Splat.
Pokušao si.
Gle ti to.
Napokon se slažu.
Bilo je i vrijeme, zar ne?
Da. Pogotovo zato što su u osnovi ista osoba.
Nemoj da te otac čuje kako to govoriš.
Hej, želiš li upravljati?
Očajnički trebam šalicu kave.
Čekaj. Zbilja? -Da.
Samo slijedi korijenje.
U redu.
Kad bi te samo Diazo mogao vidjeti.
Što? Zar misliš da tvoj tata i ja ne razgovaramo?
Odlično ti ide.
Da, samo pazi na hodajući krajolik!
I imam ga. Vidiš?
Žao mi je.
Moja greška. Dobro smo.
Zašto je ovo mjesto tako čudno?
Ne znam.
Mislim da je ovo mjesto
na neki način sjajno.
Znaš što, moram reći, Ethane.
Nikad te nisam vidjela tako sretnog kao što si ovdje dolje.
Mislim, valjda...
Farma je tako mala.
Svijet je tako velik.
Samo se osjećam
kao da sam u svom elementu. Ne znam.
Što? Zašto me tako gledaš?
Smijem te gledati. -Mama, molim te, ne budi čudna.
Mame ne mogu biti čudne.
Rodile smo vas.
Imamo svoja prava.
A ja bih željela iskoristiti pravo da te gledam tako da ti bude neugodno.
Ne, moraš se usredotočiti na cestu.
Moraš gledati cestu. Voziš.
Smiri se.
Samo kažem, trebao bi istražiti te osjećaje.
Možda te odvedu u zanimljivom smjeru.
Ovdje sam već 25 godina,
ali nikad nisam vidio nešto ovakvo.
Ovo nema nikakvog smisla.
Čini se da Pando postaje sve jači što dublje idemo.
Ako Pando umire, zar ne bi trebao biti sve slabiji?
Predsjednice Mal, Reaperi su ovdje
i doveli su prijatelje.
Što?
Meridian, kreni!
Ne mogu im pobjeći.
Nisu nas napali.
Ali zašto nas nisu napali?
Možda ima neke veze s tim.
Mislim da smo našli srce Panda.
Što oni rade?
Što bi svaka štetočina učinila.
Pokušavaju se probiti u Pandovo srce
i proždrijeti ga iznutra.
Bori se za život.
Zato naše biljke umiru.
Pando preusmjerava svu svoju energiju da bi se zaštitio ovdje.
Naša biljka nije bolesna,
ona je u ratu.
Pa, popravimo joj izglede.
To je lakše reći nego učiniti.
Imamo Pando.
Znaš li koliko bi nam Panda trebalo?
Imaš bolju ideju?
Da. Napustimo ovu izgubljenu bitku
i odletimo na drugu stranu planina.
Kako će to spasiti Pando?
Neće. Ali ja sam proživio cijeli život bez njega. Bit ćeš dobro.
Nećemo se odreći Panda samo da ti ostvariš svoj pothvat.
Avalonia se uzda u nas da ga spasimo.
I to ćemo učiniti.
Potpuno se slažem s tobom.
Tata, što to radiš?
Isto što bismo učinili na farmi.
To je pravi dječak Clade!
Slušaj, donesi sve sanduke Panda na brodu.
Izgleda da ćemo pretvoriti Venture u najveći svjetski zaprašivač usjeva.
Što je, Splate?
Što?
Što to znači? Ne razumijem.
Ethane, dođi na trenutak.
Žao mi je, Splate. Moram ići.
Da, tata?
Došli smo ovdje spasiti našu farmu
i to ćemo i učiniti, zajedno.
Znaš što?
Neću se miješati. Ne bih znao što učiniti.
Jednostavno je, samo uperiš i prskaš.
Ovo je više nešto za tebe, tata.
Ovo je nešto za nas, Ethane. Otac i sin.
Ovo mi se čini pogrešno.
Ne želim ubiti sva ta stvorenja.
Nemoj to vidjeti kao ubijanje.
Samo se rješavamo štetočina koje uništavaju naše usjeve.
Mi smo zemljoradnici, Ethane.
Ovo zemljoradnici rade.
Pa, onda možda nisam zemljoradnik.
Što?
Ja nisam zemljoradnik, tata.
Ethane, otkud sad ovo?
Ovo ne zvuči poput tebe.
Ali to sam ja, tata.
Vjerojatno najviše ja što sam ikad bio.
Kada istražujem ovaj svijet, osjećam se kao da sam u svom elementu.
Istražuješ?
Pa, da. Mislim,
ovdje ima toliko toga za istražiti i...
Čekaj, hoćeš reći da želiš biti istraživač?
Hej, je li sve u redu?
Je li to zbog njega? -Što?
Jest, zar ne? -Ne.
Što si rekao Ethanu? -Ništa.
Tata, nije djed kriv.
Pokušavaš li isprati mozak mom sinu?
Isprati mozak? -Ethane, hoćeš li mi vjerovati?
Ne želiš biti poput njega.
Stalo mu je samo do sebe
i do osvajanja tih planina.
Ethane, poznajem te. A ovo nisi ti.
Ethane, vrati se ovamo.
Ethane. Ethane!
Jesi li lud?
Hej, smjesta se penji na ovo. -Ostavi me na miru.
Hej, o čemu se radi?
O tebi, tata. O tebi. -O meni?
Samo si pretpostavio da ću krenuti tvojim stopama,
ali nikad me nisi pitao što želim.
Ti si dijete.
Ne znaš što želiš.
Znam da ne želim biti ti.
Cijeli svoj život naporno sam radio
da budem potpuna suprotnost svog oca.
A izgleda da sam završio baš kao on.
Samo sam tako jako želio izgraditi ti nasljeđe
kojim bi se mogao ponositi.
Ali možda sam se malo zanio.
Tata, prestani govoriti.
Ethane, pokušavam se ispričati.
Tata.
Mislim da smo na drugoj strani planina.
Ovdje nema ničega osim vode.
To je oko, zar ne?
Da.
Zbilja veliko oko.
Da.
I gleda ravno u nas.
Znaš što to znači, zar ne?
Osuđuje me? -Ne.
Ako ovo mjesto ima oko,
mora biti pričvršćeno na glavu.
A ako ovo mjesto ima glavu,
znači da smo cijelo vrijeme putovali kroz njegovu utrobu.
Kroz njegov želudac i to?
U redu, da. Saslušaj me.
Vjetrovite šume u kojima smo bili,
to su pluća.
A jezero kiseline? To je želudac.
A ovo divovsko oko sigurno je njegovo oko.
Reaperi nisu čudovišta.
Oni su imunološki sustav. -Što?
To mi je Splat pokušavao reći.
Ovo mjesto je živo.
To je živo biće.
Nismo pronašli srce Panda.
Pronašli smo pravo srce.
Dakle, cijelo smo vrijeme
živjeli na leđima
ovog divovskog stvorenja?
Da. A Pando ga ubija.
Imunološki sustav ovog stvorenja ne može se obraniti.
Moramo se požuriti.
Što?
Ne znam što si upravo rekao, ali sigurno je bilo neprimjereno.
Mama, moraš okrenuti brod.
Žao mi je, što? -Misija je gotova.
Ovo mjesto nije ono što se čini.
Imamo li problem? -Veliki problem.
Slušaj, Ethan i ja smo se posvađali.
Pa sam skočio s broda.
Skočio si s broda?
Ali na sigurnom je. -Tata me spasio.
Nismo se ni snašli, a bili smo na drugoj strani planina.
Što? -I zurili ravno u...
Divovsko stvorenje! -Divovsko stvorenje!
Što?
Divovsko stvorenje? -Ne misli ozbiljno.
U redu, slušaj. Ovo mjesto, svijet na kojem živimo,
živo je biće.
A Pando ga ubija.
Ako želimo preživjeti, Pando mora nestati.
Što? Želiš da uništimo Pando? -Što?
Ne znaju što su vidjeli. -Tata?
Tata, prestani.
Kamo ideš?
Na drugu stranu planina. Vidjet ću ovo svojim očima.
Ozbiljno? Ovaj svijet umire.
Trebam tvoju pomoć.
Što ti znaš o ovom svijetu?
Što ja znam o ovom svijetu?
Znam što sam vidio.
Posvetio sam cijeli svoj život
stvarima koje nitko prije nije uradio
i učinio sam sve što sam mogao da te obučim
kako bi mogao biti uz mene
dok ih radim.
Ovo je trebalo biti naše nasljeđe.
Otac i sin.
Želiš razgovarati o nasljeđu?
Spremam se uništiti svoje.
Za svog sina.
Nešto što ti nikad ne bi.
Aha, da.
Jer ja sam užasan otac.
Da.
Ali nisi morao biti.
Izvoli.
Druga strana planina je na istoku.
U redu.
Callisto? -Tata.
Miči ruke s mene. -Emocije su trenutačno jako snažne.
I ne znam što misliš da ste vidjeli.
Ali došli smo spasiti Panda.
Taj se plan nije promijenio.
Nemaš pojma što radiš.
Uništit ćeš Avaloniju. -Ne, pusti me!
Molim te, moraš me saslušati! -Makni se s mene.
Činite veliku grešku.
Morate nas pustiti odavde. Otključajte vrata.
Ne, ne možete to učiniti. Morate me saslušati.
Što to radiš? -Pokušavam vidjeti vani.
Hej, Ethane, misliš da možeš provući ruku ovuda
i dohvatiti kvaku?
Jasno, ne.
Čekaj. Kakva je to buka?
Bez jezika. -Legendo!
Hej, dečko. Otvori vrata. Da.
On to može. Otvori vrata. -Otvori vrata.
Hajde, Legendo. Možeš ti to.
Hajde, Legendo. -Otvori vrata.
Otvori vrata.
To je mamina beba.
Možeš ti to. -Otvori vrata!
Možeš li prestati vikati na mog psa?
Pa, ne bih vikao da je dresiran.
Dresiran je.
Nije piškio u kući posljednja dva dana.
Posljednja dva dana smo na ovom brodu.
Ipak ih treba otključati.
Pokraj ručke je prekidač.
Legendo, vidiš li prekidač?
Kakav je to zvuk? Zar liže prekidač?
Legendo, prestani lizati prekidač.
Legendo, prestani. Legendo, prestani lizati prekidač.
Prestani lizati prekidač!
U redu, kakav je plan?
Preuzmimo kontrolu nad ovim brodom.
Nisam kvalificiran za upravljanje ovim brodom.
Prepuštam to vama.
Pilotiranje je teško.
To je bilo lako. -U redu. Što sada?
Pandove obrane sprečavaju ta stvorenja da ga unište iznutra.
Ali ako iskopam rupu za njih...
Oni se mogu pobrinuti za ostalo.
Ja ću odvući pozornost Callisto.
A ti čuvaj našeg sina.
Čekaj, što? On ne ide sa mnom.
Reci to njemu.
Hej, ideš ili što? Nemamo vremena.
Zapamtite, Avalonia ovisi o nama.
Jesu li to bili Tragač i Ethan?
Što se događa?
Zauzeli su most. Idemo.
Ondje.
Tamo gdje se korijenje spaja.
Ako Reaperi napadnu ondje,
ostatak biljke će se urušiti.
Meridian, otvori vrata.
Žao mi je. Ne čujem te.
Ne brinite, predsjednice Mal.
Ja ću ovo riješiti.
Caspian!
Čekajte ovdje.
Ti i Splat okupite sva stvorenja koje možete
i pošaljite ih prema meni.
Ja ću učiniti ostalo. -Može, tata.
I, Ethane.
Žao mi je ako si zbog mene mislio da moraš biti zemljoradnik
da bih bio ponosan na tebe.
Uvijek sam ponosan na tebe.
Znam, tata. Znam.
Pusti taj upravljač.
U redu.
Primi upravljač.
Primi ga, pusti ga, primi ga, pusti ga... Odluči se.
Hej, ljudi. Sjećate se mene?
Meridian, odmah zaustavi ovaj brod.
Nema problema. Stigli smo.
Vidiš li s čime imamo posla?
To je srce.
Ne.
Na noge, Tragaču.
Tata?
Moje nasljeđe nisu one planine.
To si ti.
A sad učinimo ovo.
Otac i sin.
Ondje.
Nastavi kopati.
Tata!
Makni se s puta! Dolaze!
To!
Da! To!
Uspjeli smo!
Uspjeli smo.
Zar ne?
Zakasnili smo.
Sljedeća postaja: nema struje, hladna kava i bijesne mase.
Tko je spreman poći kući?
Zapravo, želio bih usput stati
za mog tatu.
Čitav sam se život pitao kakav će biti ovaj trenutak.
Kako će biti?
Kako će izgledati?
Kakav će biti osjećaj?
I, kakav je osjećaj?
Osjećaj je
savršen.
Godinu dana poslije
PRILIČNO DOBAR TATA
TATI OD ETHANA
Dragi tata, iako je ova godina bila nevjerojatno izazovna,
nadahnjujuće je vidjeti koliko ljudi mogu biti otporni.
Penelope.
Možemo biti snalažljivi.
Sheldone?
Možemo iznenaditi.
Svijet se očito promijenio.
Hvala, čovječe.
I nastavlja se mijenjati.
I premda ne možemo živjeti kako smo živjeli u prošlosti,
omogućili smo si bolje izglede za budućnost.
Još nismo sve riješili, ali hoćemo.
Jer najbolje nasljeđe koje možemo ostaviti
stvaranje je dara koji se isplati otvoriti sutra.
Hvala ti
na svemu što si mi dao.
Dat ću sve od sebe da budem dostojan tvog nasljeđa.
Nadam se da ću te učiniti ponosnim.
Zauvijek te voli
tvoj sin.
KRAJ.
ČUDESAN SVIJET
U GLAVNIM ULOGAMA...
Oni su Cladeovi Oni su Cladeovi
Neka bend zasvira Nek' se čuju pokliči
Uvijek hrabri
Srca zlatnih
Zrakom lete, morem plove
Rukom se za ruku love
Oni su Cladeovi
Hrabre priče oni grade
Za potomke svoje mlade
U nevolji i u frci
Moćna se obitelj drži
Oni su Cladeovi Oni su Cladeovi
Hvalite ih, ljudi svi
Visoko im čela stoje
Ničeg oni se ne boje
Gaze hrabro i bez puta
Otac, sin i djed, svi skupa
Oni su Cladeovi
Istražuju, zemlju oru
Nek' se čuju svi u zboru
Serenade nek se ore
Za sve Cladeove
Bez premca su pustolovi
Oni su Cladeovi
Prijevod titlova: Oleg Berić